Zbi rka odločb sodne pr akse 
Zadeva C-5 9 0 / 1 4 P 
Dimosia Epic heirisi Ilektrismou AE (DEI) 
in 
E v ropska komisija  
proti  
Alouminion tis Ellados VEAE  
„Pritožba — Državne pomoči — Proizvodnja aluminija — Ugodnejša cena električne energije, dodeljena  
s pogodbo — Sklep, s katerim je ugotovljeno, da je pomoč združljiva z notranjim trgom —  
Odpoved pogodbe — Sodno zadržanje učinkov odpovedi — Sklep, s katerim je pomoč razglašena za  
nezakonito — Člen 108(3) PDEU — Pojma obstoječa pomoč in nova pomoč — Razlikovanje“  
Povzetek – Sodba Sodišča (deseti senat) z dne 26. oktobra 2016  
1. Pomoči, ki jih dodelijo države — Obstoječe pomoči in nove pomoči — Pojem — Pogodba, sklenjena 
pred pristopom zadevne države k Evropskim skupnostim, ki določa ugodnejšo ceno električne 
energije — Odpoved pogodbe — Začasna odredba nacionalnega sodišča o odložitvi učinkov 
odpovedi pogodbe in podaljšanju obdobja uporabe navedene cene — Opredelitev za novo pomoč 
(člen 108(1) in (3) PDEU; Uredba Sveta št. 659/1999 , člen 1, točki (b) in c); Uredba Komisije 
št. 794/2004 , člen 4(1)) 
2. Pomoči, ki jih dodelijo države — Pristojnosti Komisije oziroma nacionalnih sodišč — 
Vloga nacionalnih sodišč — Varstvo pravic posameznikov v primeru kršitve obveznosti predhodne 
priglasitve — Obveznost nacionalnih sodišč, da v celoti upoštevajo vse posledice te kršitve, v skladu 
z nacionalnim pravom 
(člen 108(2) in (3) PDEU) 
3. Pomoči, ki jih dodelijo države — Pristojnosti Komisije oziroma nacionalnih sodišč — 
Vloga nacionalnih sodišč — Obveznost nacionalnih sodišč, da ne sprejmejo odločb, ki bi bile 
v nasprotju z odločitvijo Komisije — Obveznost preveriti morebitne spremembe načina uporabe 
sheme pomoči — Obveznost priglasitve v primeru nove pomoči 
(člen 4(3) PEU; člen 108(2) in (3) PDEU) 
1. Člen 4(1) Uredbe št. 794/2004 o izvajanju Uredbe št. 659/1999 določa, da „za namene člena 1(c) 
[Uredbe št. 659/1999 o določitvi podrobnih pravil za uporabo člena 108 PDEU] spremem ba obstoječe 
pomoči pomeni katero koli spremem bo, razen preoblikovanja povsem formalne ali upravne narave, ki 
ne more vplivati na ocenjevanje združljivosti ukrepa pomoči s skupnim trgom“. 
SL 
ECLI:EU:C:2016 :797 1 
POVZETEK – ZADEVA C-590/14 P  
DEI IN KOMISIJA/ALOUMINION TIS ELLADOS  
Ocena Komisije o združljivosti pomoči z notranjim trgom se opira na presojo ekono mskih podatkov in 
okoliščin, ki so podane na zadevnem trgu na dan, ko Komisija sprejme odločbo, pri čemer se med 
drugim upošteva predvideno trajanje dodelitve pomoči. Zato je trajanje veljavnosti obstoječe pomoči 
element, ki vpliva na Komisijino oceno združljivosti te pomoči z notranjim trgom. 
V teh okoliščinah je treba podaljšanje veljavnosti obstoječe pomoči šteti za spremem bo obstoječe 
pomoči in torej na podlagi člena 1(c) Uredbe št. 659/1999 pomeni novo pomoč. 
S tem, ko je nacionalno sodišče, ki je odločalo o začasni odredbi, začasno in ex nunc zadržalo učinke 
odpovedi pogodbe, sklenjene med javnim podjetjem za distribucijo električne energije in neko družbo 
pred pristopom države članice k Evropskim skupnostim, s katero je bila navedeni družbi dodeljena 
ugodnejša cene električne energije, in s tem ponovno vzpostavilo uporabo te cene v nekem obdobju, 
so se spremenile časovne omejitve uporabe navedene cene, kakor so bile dogovorjene z navedeno 
pogodbo, s tem pa časovne omejitve sheme pomoči, kakor jo je odobrila Komisija. To začasno 
odredbo je zato treba šteti za spremem bo obstoječe pomoči. 
(Glej točke 47, 49, 50 in 59.) 
2. Glej besedilo odločbe. 
(Glej točke od 95 do 101.) 
3. Uporaba predpisov Unije o državnih pomočeh temelji na obveznosti lojalnega sodelovanja med 
nacionalnimi sodišči na eni strani ter Komisijo in sodišči Unije na drugi, v okviru katerega vsak deluje 
glede na vlogo, ki mu je zaupana s Pogodbo DEU. V okviru tega sodelovanja morajo nacionalna sodišča 
sprejeti vse ustrezne, splošne ali posebne ukrepe, da bi zagotovila izpolnjevanje obveznosti, ki izhajajo 
iz prava Unije, in se vzdržati vseh ukrepov, ki bi lahko ogrozili doseganje ciljev Pogodbe, kot to izhaja 
iz člena 4(3) PEU. Nacionalna sodišča zato med drugim ne smejo sprejemati odločb, ki bi bile 
v nasprotju z odločitvijo Komisije. 
Poleg tega morajo nacionalna sodišča preveriti, ali so bile izvedbene določbe sheme pomoči 
spremenjene, pri čemer je treba morda šteti – če so te spremem be povzročile razširitev področja 
uporabe sheme – da gre za novo pomoč, zaradi česar se uporabi postopek priglasitve, določen 
v členu 108(3) PDEU. 
Zato mora nacionalno sodišče, ki odločaozačasni odredbi in ki mu je predložen spor glede pogodbe, 
v skladu s členom 108(3) PDEU Komisiji priglasiti vse ukrepe, ki vplivajo na razlago in izpolnjevanje 
navedene pogodbe, ki bi lahko vplivali na delovanje notranjega trga, konkurenco ali samo na dejansko 
trajanje – v v nekem obdobju – pomoči, ki se ohranijo. 
Če bi se nacionalnim sodiščem, ki odločajo v postopku za izdajo začasne odredbe, priznala možnost, da 
ne izpolnijo obveznosti, ki so jim naložene v okviru nadzora državnih pomočipo členih 107 in 108 
PDEU, bi ta sodišča privedlo do tega, da bi kršila okvire lastne pristojnosti, katere namen je 
zagotovitev spoštovanja prava Unije glede državnih pomoči, ter do kršitve obveznosti lojalnega 
sodelovanja z institucijami Unije, s čimer bi se nedvomno posegalo v polni učinek teh členov. 
(Glej točke od 105 do 108.) 
ECLI:EU:C:2016 :797 2